Avstraliyada hayvonlarga nisbatan shafqatsizlik bo‘yicha sudlangan odamlarga uy hayvonlarini boqish taqiqlandi

Avstraliyaning Yangi Janubiy Uels shtati mamlakatda birinchi bo‘lib ilgari hayvonlarga nisbatan shafqatsizlik va zoofiliyada ayblanib sudlanganlarga nisbatan umrbod uy hayvonlarini boqishga taqiq joriy qilgan hududga aylandi. Bu haqda qonunning tashabbuskori Emma Xerst o‘zining Twitter sahifasida ma’lum qildi, deb yozmoqda “Korrespondent.net”.

“Yangi Janubiy Uels hozirgina zo‘ravon odamlarga uy hayvonlarini boqishga taqiq joriy qilgan birinchi Avstraliya shtati bo‘ldi. Biz taklif qilgan yangi qonun ikkala palata tomonidan ham qabul qilindi”, — deb ta’kidladi Xerst va “endi aybdorlarga hayvonlarni nazorat ostida saqlash yoki ular bilan ishlash umrbod taqiqlanishi”ni qo‘shimcha qildi.
So‘nggi ikki yil ichida Avstraliyada hayvonlarga nisbatan bezorilik holatlari ko‘paygani ma’lum qilindi.
Avvalroq Turkiyada hayvonlarni o‘ldirganlik uchun ozodlikdan mahrum qilish jazosi taklif qilingani haqida xabar berilgan edi. Me’yoriy nizom hayvonlarga nisbatan shafqatsizlik uchun qamoq jazosini nazarda tutadi. Xususan, qotillik uchun to‘rt yilgacha ozodlikdan mahrum qilinish, hayvonlarni qiynoqqa solish va shafqatsizlik uchun uch yilga qamalish mumkin.